Zilele astea aveam pofta de ceva dulce dar ma gandeam cu groaza ca trebuie sa deschid cuptorul. Asa ca m-am uitat prin frigider si am facut repejor bunatatea asta de cheescake, fara sa pun nimic pe foc.





Ingrediente:

Pentru stratul maro:

o cana de nuci

vreo 4-5 prune uscate

o mana de stafide

2-3 linguri de miere

un pic de esenta de vanilie

ceva coaja de portocale razuita





Pentru stratul alb:

branza de vaci

miere

(in proportia dorita)





Pentru ciocolata:

o bucata de unt topit

2 linguri de cacao

2 linguri miere





Preparare:

Am preparat intai stratul maro: am bagat in blender toate ingredientele pana a rezultat o pasta mai tare pe care am presat-o apoi pe fundul unui bol acoperit cu folie alimentara.

Am bagat la congelator.

Intre timp, am pus branza cu miere in blender si a iesit o pasta mai moale pe care am turnat-o deasupra celei din congelator. Am lasat in continuare sa se intareasca.

Pentru glazura am topit untul in microunde si l-am amestecat cu restul ingredientelor. Daca vi se pare prea dulce puteti micsora cantitatea de miere din fiecare strat.

Dupa vreo 30-45 min am scos bolul din congelator, l-am rasturnat pe o farfurie si am turnat glazura. L-am mai tinut la frigider de data asta cam 1 ora pana s-a intarit.

A fost foarte usor de facut, foarte sanatos si foarte foarte bun!